**สรุป**

**รายงานผลการเปิดโอกาสให้เกิดการมีส่วนร่วมในการดำเนินการตามภารกิจของหน่วยงาน**

**องค์การบริหารส่วนตำบลตรอกนอง อำเภอขลุง จังหวัดจันทบุรี**

**(1)ประเด็นหรือเรื่องในการมีส่วนร่วม**

องค์การบริหารส่วนตำบลตรอกนอง มีการดำเนินการจัดโครงการหัวหน้าส่วนราชการ/ผู้นำท้องที่/ผู้นำท้องถิ่น/ผู้นำกลุ่มองค์กรต่างๆ ภายในตำบล ซึ่งมีการจัดประชุมเพื่อรับฟังความคิดเห็น ทุกวันที่ 6 ของเดือน (อย่างน้อยเดือนละ 1 ครั้ง หรือตามความเหมาะสม) เวลา 13.30 น. ณ ที่ทำการองค์การบริหารส่วนตำบลตรอกอง เป็นโครงการที่มีวัตถุประสงค์

1.เพื่อให้การวางแผนงานในการแก้ไขปัญหาต่างที่เกิดขึ้นภายในตำบลเป็นไปอย่างมีประสิทธิภาพ

2.เพื่อแลกเปลี่ยนความคิดเห็นในการปฏิบัติงานระหว่างองค์การบริหารส่วนตำบลตรอกนอง กับหัวหน้าส่วนราชการ/ผู้นำท้องที่/ผู้นำท้องถิ่น/ผู้นำกลุ่มองค์กรต่างๆ ภายในตำบล ซึ่งเป็นผู้แทนของประชาชนในแต่ละหมู่บ้าน

3.เพื่อประชาสัมพันธ์ข้อมูลข่าวสารและปรึกษาข้อราชการของแต่ละหน่วยงานให้บรรลุวัตถุประสงค์

4.เพื่อให้เกิดการบูรณการการทำงานร่วมกันของทุกภาคส่วนทั้งภายในและหน่วยงานที่เกี่ยวข้องภายนอก

**(2)สรุปข้อมูลของผู้มีส่วนร่วม**

โดยผู้เข้าร่วมการประชุมเป็นนายกองค์การบริหารส่วนตำบลตรอกนอง สมาชิกสภาองค์การบริหารส่วนตำบลตรอกนอง กำนัน ผู้ใหญ่บ้าน หมู่ที่ 1-6 กลุ่มองค์กรภายในตำบล เช่น กลุ่มแม่บ้านเกษตรกรตำบลตรอกนอง สหกรณ์เครดิตเนี่ยนตรอกนองทวีทรัพย์ จำกัด กลุ่มสตรีอาสาพัฒนาตำบลตรอกนอง ประธานกองทุนแต่ละหมู่บ้าน ศูนย์กีฬาตำบลตรอกนอง อสม.ตำบลตรอกนอง โรงเรียนบ้านตรอกนอง

**(3)ผลจากการมีส่วนร่วม**

จากการประชุมดังกล่าว ในเดือนธันวาคม 2565 โดย นายเกรียงไกร นาครักษ์ ประธานสภาองค์การบริหารส่วนตำบลตรอกนอง ระเบียบวาระที่ 4 เรื่องแจ้งจากหน่วยงานราชการ ได้มีการแจ้งไฟฟ้าส่องสว่างในจุดเสี่ยง โดยเกิดการชำรุดประมาณ 3-4 จุด ในพื้นที่ หมู่ที่ 3 ขอความอนุเคราะห์องค์การบริหารส่วนตำบลตรอกนอง ได้ช่วยดำเนินการซ่อมแซม เพราะในช่วงกลางคืนอาจก่อให้เกิดอันตรายแก่ผู้ใช้ถนน ซึ่งในการประชุมองค์การบริหารส่วนตำบลตรอกนอง รับทราบเพื่อไปดำเนินการแก้ไขต่อไป

-2-

**(4)การนำผลจากการมีส่วนร่วมไปปรับปรุงพัฒนาการดำเนินงาน**

จากการนำเสนอเรื่องดังกล่าวจากการประชุมหัวหน้าส่วนราชการ/ผู้นำท้องที่/ผู้นำท้องถิ่น/ผู้นำกลุ่มองค์กรต่างๆ ภายในตำบล เดือนธันวาคม 2565 กองช่าง ได้ดำเนินการแจ้งสมาชิกสภาองค์การบริหารส่วนตำบลตรอกนอง แต่ละหมู่ได้ดำเนินการออกสำรวจพร้อมแจ้งจำนวนจุดที่ไฟฟ้าส่องสว่างเสีย และดำเนินการซ่อมพร้อมกันในทุกหมู่บ้าน

**ภาพถ่ายการดำเนินการแก้ไขปัญหาตามโครงการประชุมหัวหน้าส่วนราชการ/ผู้นำท้องที่/ผู้นำท้องถิ่น/ผู้นำกลุ่มองค์กรต่างๆ ภายในตำบล**

**ซ่อมแซมไฟฟ้าสาธารณะ หมู่ที่ 1,3 และ 4**





